《题如镜山林清气集》
元代·王都中

不作西湖梦，归吴惬素知。山林有清气，泉石到新诗。

花落晓风静，鸟啼春日迟。孤吟最佳处，犹在定回时。

作者简介：（?—1335）元福宁人，字元俞，自号本斋。世祖时以父荫，年十七即特授少中大夫、平江路总管府治中。僚吏以其年少而易之。殆都中遇事剖析中肯入理，皆不敢欺。后历仕四十余年，多有善政。累官至江浙行省参知政事。有诗集。